system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Ohaba-Forgaci, Timiș?
assistant
Ohaba-Forgaci este un sat în comuna Boldur din județul Timiș, Banat, România. La recensământul din 2002 avea o populație de 799 locuitori.

Localizare 
Satul Ohaba-Forgaci este așezat în estul județului Timiș, la 12 km față de municipiul Lugoj, între râul Timiș, malul stâng și râulețul Timișina, malul drept. Se învecinează la est cu satul Jabăr (4,5 km), la sud-est cu Boldur (5 km), la sud-vest cu Sinersig (4,5 km), la vest cu Ficătar (2,5 km), iar în partea de nord cu Chizătău și Belinț (3 km, respectiv 2,6 km).

Istorie 

Prima atestare documentară a localității este din 1442, atunci când din porunca regelui Ulaszlo I, domeniile unor sate printre care și "Chewhaba" sunt trecute în posesia lui Nicolae Turcsin și Mihai Cornethi. În jurul anului 1880 denumirea satului este "Csev-Ohaba". Numele de "Forgaci" i s-a dat mult mai târziu, în cinstea consilierului districtului Anton Forgacs pentru a se deosebi de numele de Ohaba din Ardeal și mai ales din județele Arad și Caraș Severin.

În 1924 se numea Ohaba-Timiș. În anul 1935 localitatea avea 1.504 locuitori, biserică ortodoxă, școlă primară cu doi învățători, o bibliotecă și căminul cultural "Deșteptarea"

Populație

Personalități locale 
 Dridri Goroniță (pseudonim literar al Adrianei Livia Savii, 1896 - 1981), profesoară de limba română și limba franceză, scriitoare.
 Ștefan Pătruț (7 octombrie 1938), profesor, folclorist, monograf.
 Nicolae Sârbu (21 septembrie 1945), poet, publicist.
 Gheorghe Sârbu (1866 - 1937), deputat în Marea Adunare Națională de la Alba Iulia 1918

Bibliografie 
 Ștefan Pătruț, Monografia comunei Boldur pp. 111 - 168, editura Nagard, Lugoj, 2006, ISBN 978-973-7690-32-6
 Helmut Wettel, Der Buziascher Bezirk. Landschaften mit historischen Streislichtern, Temesvar, Südungarische Buchdruckerei, 1919

Note

Legături externe 
 Despre Ohaba-Forgaci pe situl primăriei Boldur
 Anuarul Socec al României Mari, 1924-1925 - de la Biblioteca Congresului S.U.A.

Ohaba-Forgaci, Boldur
Ohaba-Forgaci, Boldur